Maj, petek 13, 2016.

18:30

Končala se je generalna vaja in po garderobi se je slišalo živčno in nervozno klepetanje igralske zasedbe BB show, ki je predstavljala igrico Grozni Gašper. Slišali so se tudi navdušeni in pričakovanja polni pogovori gledalcev, na skrivaj smo pogledovali iz zakulisja in se posvetovali koliko gledalcev že nestrpno čaka, da ura odbije 19:00 in se predstava začne, prav tako nervozni smo bili igralci, saj smo želeli , da odigramo po svojih najboljših zmožnostih.

Minute so tekle, ponavljalo se je besedilo, pevke so pele, plesalke plesale, glasbeniki pa na suho vadili, da ne bi kakšen akord pomotoma izpustili.

19:00

V dvorani je kar naenkrat vse potihnilo in to je bil naš znak, da lahko začnemo. Dvorana je bila nabito polna in že sam pogled na tako polno dvorano, ti vlije pogum n veselje da se potrudiš in gledalcem podariš najboljše. Najbolj smo veseli, ko se kdo iz srca nasmeji in vidimo da zares uživa. Takrat se vso naše delo in trud poplača. Naši srčki so si odpočili saj je igra potekala brez zapletov, pa tudi gledalci so bili zadovoljni.

Po končani predstavi je sledil ogromen medvedji objem, za nami je bil še en uspešen nastop.

Anja Furdi igralka v dramski skupini OŠ Slivnica pri Celju